Peugeot 405 Turbo 16 var i [[racerbil|racerudgaven]] baseret på teknikken med turbo og firehjulstræk fra 205 Turbo 16. Ligesom 205 havde 405 permanent firehjulstræk og [[PSA XU-motor#XU8|XU8T]]-motor. Motoren var specielt udviklet til racersport og var monteret som centermotor til højre i bilen med et slagvolume på 1775 [[kubikcentimeter|cm³]]. Den vandkølede turbolader fra Garrett, som i denne størrelse også havde været benyttet i [[Formel 1]], havde et ladetryk på op til 2,8 bar. Motoren ydede ved Paris-Dakar 294 kW (400 hk) og ved Pikes Peak 441 kW (600 hk). Ved siden af motoren var den manuelle sekstrins[[gearkasse]] placeret i bilens venstre side. For- og baghjulene var ophængt separat på trekantede tværlænker øverst og nederst. Affjedringen bestod af [[skruefjeder|skruefjedre]] og koaxiale teleskop[[støddæmper]]e. Foran og bagtil var der monteret indvendigt ventilerede [[skivebremse]]r. Vægten lå i Pikes Peak-versionen på 800 kg. På grund af det gode effekt/vægt-forhold behøvede 405 T16 til acceleration fra 0 til {{auto km/t|210}} ca. 8 sekunder på asfalt.
Historie Biblioteks-_og_informationsvidenskab